
Αὐσιγασϊ 


ΑΙΙ αἰϊοπιρῖς ἴο ἰάδηϊι[γ απα εΠαΓαοϊεγἰζθ ἴῃς δἰοπιεηῖς οἱ ἴῃε (Γθ6εΚκ εἰϊγ-σίαϊθ ἵπ ἵπθς οοµ[ςε οἵ 
Πἰςίοιγ ἱηνοίνε αἰοπιθηῖς ΤΓοπι ΠΙᾶΠΥ αἰ[ειεηί Πἱςϊογίσαἱ 5οµ/06ς, ἂς5 νΝθ6ἰΙ ας ἴπμε ἴθσίπιοηγ οἱ 
ΔΓοΠαθοΙορἰίσα| ςεἰθηςθ, ἴΠα ννοΓκ οἳ ννΏἰεῃ ἵς ραΓΙΙΥ ἴπα γοοοηςϊγμοῖίοη οἵἳ ἵπιαρες οἵ ἵπς ραςσἲ 
Ραςθά οη ἴμε εἰεπιεηῖς Ρργουρῄῃϊ ἴο ἴῃε σωΓίας6 ἵΠγομρῃ θχοαναϊίοης. ΙπαουωβίεαΙγ ἵη ΠἹ8ΗΥ «ἃςθς 
ἴπε ἰθςί]πιοηίθς ΟΓ α5ςσμπιρϊίίοης πιαας6 ἰη ἴμπε Ιἱρηῖ ο Πανν Ππαίἰηρς οὔεη εἰᾶςσῃ ΟΓ Γ6ς5Παρ6 απΠα Τίς 
ΠΊθαης ἴΠαϊ 9οπΠπ6 οαηποϊῖ Ὀ6 αβςοιμῖε ἵη ἴπεθ οοµίςθ ΟΕ οηθ’ς αςςοσίαϊίοης, θερθείαἰΙγ ννηθη 
οοησἰαςγίηρ ρογίοάς ἰΠαῖ οχίθηα {αγ Ρ6γοπα οωγγθηῖ Πἰςϊογίσα| “Ππιϊίς”. παάοιρῖθαΙγ ἴπε εἰἴγ ννας 
ποῖ αη δχε|ιςίναΙγ αγθεΚκ ἱησιϊτμϊἴίοη. ΟΓραπίζθά εἰῑίες θχἰςίθα ἵΠ ΠΙΕΠ οἰάει ρεγίοᾶς ἴΠμαη ἴποςα 
εἰαίπιθά ΡΥ «ΓθαεΚκ Πἰςίοιγ ννίτη Ινίης απα αγπαπιἰο ΠΙγΙΠΟΙΟΡΥ απά νν6γς οοησἰάθιθά ὮΥ ἴ[πεα 
Ρθορἰες ΝΝΠΟ ἱππαβρίϊθα ἴπειπι ΙἰτεΓαΙΙγ απαά Πριγαϊίν6Ιιγ αχίς οἳ ἴπε ννογἰά (αχίς πιµπαῖ. Τε 
αὐῄεγεηςς Ιίας ἵη ἴπο [αοἳ Πμαῖ Θνεη ννΙτῃ ἴΠείΓ εἰθαΓ ρο[ϊσα| Πα 5οσία ἀἰςαάναηῖαρες -5Θθ6η {ΓΟΠΙ 
ἴπε ροἱπῖ οἱ νίενν οἱ ἴπε ργεςεηϊ Τπια- ἴπα (ιθείς οἰῑίςς ἵηπ ἴΠαίγ Ὀε6ς5ί πιοπιεηϊΐς Ρδαμεαϊμεα ἴο 
ΠΙΟάΘΓΗ οἰμ[ίμΓς6 ἰάθας 5ιΙΕΏ ας ἴοίθεγαπεςῬ οἱ ραΓἱοι|αΓΙΊγ, Πνίπρ Ιπίῖεγεςϊ ἱΠ ἴῃθ οΟιµΓ56 οοπηπιμηΙἴγ 
8η ῥραςσσίοη Του ἱπάθραπαθηςσθ. Ηονν ΠΙΙΕΠ Ν/6 Πὰνα ααορῖθεαά οἱ ἀθενεἰοραά ἴπΠεςε ἰάθας ἂς ἃ 
ΠΙΟάΘΓΗ ομ[ίΓε ἵς ἃ αἰ[εγεηϊ 5ἴουγ. 


Η οποιαδήποτε προσπάθεια αναγνώρισης και χαρακτηρισμού των στοιχείων της πόλης στο 
διάβα της ιστορίας εμπλέκει στοιχεία απὀ πολλές διαφορετικές ιστορικές πηγές, καθώς και τη 
μαρτυρία της αρχαιολογικής επιστήµης, έργο της οποίας είναι εν µέρει η ανάπλαση των 
εικόνων του παρελθόντος µε βάση τα στοιχεία που φέρνει στην επιφάνεια η αρχαιολογική 
σκαπάνη. Αναμφίβολα σε αρκετές περιπτώσεις οι μαρτυρίες ή οι υποθέσεις που γίνονται στο 
Φως νέων ευρημάτων συχνά συγκρούονται ή αναπλάθονται και τούτο σηµαίνει ὁτι δεν µπορεί 
κανείς να είναι απόλυτος στην πορεία των συνειρμών του, πολύ περισσότερο όταν εξετάζει 
περιόδους που εκτείνονται πολύ πέραν των παρόντων «ορίων» της ιστορίας. 

Χρησιμοποιώντας, λοιπόν, ως υπόβαθρο την παρούσα γνώση µας, θα προσπαθήσουμε να 
δώσουμε έναν ορισμό της πόλης, απόλυτα αναγκαίο, για τη μεταγενέστερη επεξεργασία 
τούτης της μελέτης. Πιθανώς η έννοια της λέξης πόλη να µας Φαίνεται ξεκάθαρη, αλλά δεν 
μπορούμε να δώσουμε ένα μοναδικό και µε ακρίβεια διατυπωμµένο ορισμό της. Τούτο γιατί τα 
οικονομικά, θρησκευτικά, κοινωνικά, ιδεολογικά και πολιτισμικά κριτήρια της συνύπαρξης των 
ανθρώπων δεν είναι πάντα ίδια. Ωστόσο, είναι δυνατόν να καταλήξουμε σε µια συμφωνία για 
ορισμένα απὀ τα χαρακτηριστικά της. 

Αρχικά η πόλη είναι ένας μόνιμος οικισμός, αντίθετα από τους προσωρινούς οικισμούς, που 
δημιουργούνται για οικονομικούς και άλλους λόγους. Ένα δεύτερο στοιχείο της πόλης είναι η 
εξωτερική της όψη. Το αστικό τοπίο ορίζεται σε κάθε περιοχή απὀ τις διαφορές του σε σχέση 
µετο τοπίο της υπαίθρου. Μπορεί να είναι η πολεοδομική οργάνωση ή η ύπαρξη ενός ναού και 
οχυρώσεων. Ένα τρίτο και καθοριστικό στοιχείο είναι η συγκέντρωση πληθυσμού ανά µονάδα 


ΊΏεγιγμαι 1991, 471. 


οικοδοµηµένης επιφάνειας. Τέταρτο στοιχείο είναι ο ορισµός της πόλης απότις εξειδικευμένες 
αστικές δραστηριότητες, εκείνες που θεωρούνται µη-γεωργικές. Εδώ χρειάζεται προσοχή, γιατί 
η πόλη είναι άµεσα εξαρτώµενη απὀ το ιδιοκτησιακό της καθεστώς σε σχέση µε τις 
περιβάλλουσες εκτάσεις της υπαίθρου΄.αι πως χρειάζονταν πάνω απὀ δέκα αγρότες, για να 
µπορεί να επιβιώνει ἑνα άτοµο στην πόλη κατά την περίοδο του Μεσαίωνα, πὀσο μάλλον σε 
αρχαιότερες περιόδους της ιστορίας. 

Με βάση τα παραπάνω μπορούμε να πούμε πως η πόλη είναι ένας οικισμός μόνιμου 
χαρακτήρα µε αρκετό μέγεθος, δομηµένος ἐτσι ώστε να εξυπηρετεί τη συλλογική ζωή. Μέρος 
του πληθυσμού της -μεγάλο ἠήἠ µικρό- είναι δυνατὀν να συνδέεται µε γεωργικές 
δραστηριότητες, ενώ η µελέτη της χρειάζεται τυποποιημένα πρότυπα αναφοράς. Αυτά τα 
τυποποιημένα πρότυπα είναι η θέση και η τοποθεσία, οι φάσεις της ανάπτυξής της, οι 
λειτουργίες και η πολεοδομία της, τα ιερά της, ο πληθυσμός της, ο ρόλος της στην ευρύτερη 
περιφέρεια, η πολιτική και οικονομική της οντότητα, καθώς και ο ρόλος της ως μητρόπολη σε 
ορισμένες περιπτώσεις. 

Κατά την αρχαϊκή περίοδο η λέξη πόλις ήταν κατά το μάλλον ή ήττον µια ειδική έννοια που 
αντιπροσώπευε την αστική περιοχή σε αντιπαραβολή µε τη χώρα, που αντιπροσώπευε την 
ύπαιθρο. Κύριο χαρακτηριστικό της ήταν η πολιτική της οντότητα”, ακόµη Και αν δε ήταν 
κατάλληλη να θεωρείται πόλη, εξαιτίας του πολεοδομικού της σχεδιασμού ή της έλλειψης 
δημοσίων κτηρίων. Ο Θουκυδίδης μεταχειρίζεται τον όρο πόλις και για την ανοχύρωτη ομάδα 
Κωμών και για την οχυρωμένη πόλη΄[4]. Η γενική χρήση της λέξης δείχνει µια αδιάσπαστη 
εξέλιξη απὀ την πρωτόγονη αγροτική κοινότητα ως πρωτοαστικό Κέντρο στο άστυ. Η 
παράμετρος της πολιτικής οντότητας αναδεικνύει το ρόλο της επιρροής της πόλης στις 
πολιτικές και κοινωνικές εξελίξεις της περιφέρειας. 


Η Πόλη στην Προϊστορία 

Με βάση τον ορισμό η ιδέα της πόλης συνδυάζεται και εξαρτάται σε µεγάλο βαθµό απὀ την 
αποκαλούμενη παραγωγική επανάσταση”, η οποία ξεκινά από την Εγγύς Ανατολή περί το 9.000 
ΠΚΕ και εξαπλώνεται στον αιγαιακό και κατόπιν στον ελλαδικό χώρο περί το 6.000 ΠΚΕ Πολύ 
λίγα μπορούμε να πούμε για την Κατώτερη Παλαιολιθική (400/350.000-100.000 ΠΚΕ), αφού τα 
λιγοστά αρχαιολογικά και ανθρωπολογικάἀ ευρήματα, (Πετράλωνα Χαλκιδικής, Απήδηµα 
Μάνης), δεν αποτελούν ικανές πληροφορίες, προκειµένου να εξάγουµε συμπεράσματα για το 
είδος της κατοίκησης. Σύμφωνα µε τα μέχρι στιγμής δημοσιευμένα στοιχεία, η κατοίκηση της 
Κατώτερης, της Μέσης (100.000-35.000 ΠΚΕ.) και της Ανώτερης Παλαιολιθικής (35.000-11.000 
ΠΚΕ.) εντοπίζεται σε σπήλαια, βραχοσκεπές και υπαίθριες θέσεις. Οι ανασκαφές στη θέση 
Μαρουλάς της Κύθνουὸ έχουν αποκαλύψει τα πρώτα δείγματα κατοικιών της Μεσολιθικής 
Εποχής (10.000-8000 π.π.͵), τα οποία υποδηλώνουν τη μακροχρόνια εγκατάσταση µιας 
κοινότητας κυνηγώὠν-τροφοσυλλεκτών, συστηματικά ασχολούμµενης µε την αλιεία και τη 
συλλογή οστρέων. 


Η Νεολιθική Εποχή (6800-3200 ΠΚΕ) στον ελλαδικό-αιγαιακό χώρο χαρακτηρίζεται από 
σταθεροποίηση των κλιματολογικών συνθηκών, γεγονός που ευνοεί την οργάνωση οικισμών 


”Ζιγραςῃ 2009. 36-37. 

ὃςιρ ΟΓοἰχ 1997, 31. 

΄Τῄοπηςοη 1989, 247. 

"Γιαννόπουλος κ.ά. 1999, 42. 

ὀΣάμψων 1996, 46-51. 

Προ παρόντος σε βαθμονομημµένη κλίμακα. 

μόνιμου χαρακτήρα, µε οικονομία στηριγµένη στη συστηματική γεωργική εκμετάλλευση, την 
κτηνοτροφία, την ανταλλαγή πρὠτων υλών και προϊόντων και την παραγωγή κεραμικής. Έτσι, 
κατά την Προκεραμική και την Αρχαιότερη Νεολιθική περίοδο (6500-5800 ΠΚΕ. οργανώνονται 
κοινότητες τουλάχιστον 50-100 ατόμων, βασική µονάδα των οποίων αποτελεί το γένος ή η 
διευρυμένη οικογένεια". Αυτές οι κοινότητες αποτελούν τον πυρήνα γύρω από τον οποίο 
διαγράφεται αργότερα ο κοινωνικός, πολιτικός και οικονομικός σχεδιασμός της πόλης. 
Σημαντική καταγραφή της Μέσης Νεολιθικής (5800-5300 ΠΚΕ) θεωρείται το κτίσιμο οικιών µε 
λίθινα θεμέλια και τοίχους απὀ ωὠμµές πλίνθους. Η οικονοµία αυτών των κοινοτήτων 
εξακολουθεί να στηρίζεται στην κτηνοτροφία και τη γεωργία, αλλά παράλληλα εξελίσσεται η 
κεραμική τέχνη µε δείγματα γραπτής κεραμικής (κὀκκινο χρώμα σε ανοικτόχρωµη επιφάνεια) 
Και την εμφάνιση των πρωτοβερνικωτών αγγείων στην Πελοπόννησο". 

Κατά τη Νεότερη Νεολιθική Ι και ΙΙ η αρχιτεκτονική των οικισμών διαφέρει, όπως και η 
πληθυσμιακή τους πυκνότητα (150-300 άτοµα). Εμφανίζονται μεγαλύτερα, µεγαρόσχηµα 
κτήρια”, και οἱ πρώτοι κοινόχρηστοι χώροι. Αρκετοί οικισμοί περιβάλλονται από τάφρους, 
γεγονός που υποδεικνύει ένα βαθµό οριοθέτησης της Κοινότητας. Στην ίδια περίοδο 
εντατικοποιείται η αγροτική οικονομία µε την αποψίλωση δασικών και θαμνωδών εκτάσεων, 
προκειµένου να εξασφαλιστούν καλλιεργήσιμες εκτάσεις Και βοσκοτόπια. Η αποψίλωση 
περιφερειακών εκτάσεων για την επιβίωση µιας µόνιµης κοινότητας είναι ένα απὀ τα 
χαρακτηριστικά που έπονται της διαδικασίας της αστικοποίησης!'. Η διάδοση ανταλλάξιμων 
προϊόντων, όπως οι αιχμές και τα κοσμήματα, σε οικισμούς της Μακεδονίας, των Βαλκανίων 
και της κεντρικής Ευρώπης υποδεικνύουν την ανάπτυξη ενός δικτύου ανταλλαγών, µιας 
πρώιμης εμπορικής δραστηριότητας ανάµεσα στους οικισμούς””. 

Το ενδιαφέρον για την αναζήτηση της πρὠιμης αστικοποίησης επικεντρώνεται στην Τελική 
Νεολιθική ή Χαλκολιθική Εποχή (4500-3200 ΠΚΕ], περίοδο κατά την οποία γίνεται εμφανής η 
μετάβαση από τη νεολιθική γεωργική και κτηνοτροφική οικονομία στην οικονομία της Πρώιμης 
Εποχής του Χαλκού. Οι παραγωγικές ὁραστηριότητες βελτιώνονται και εκτείνονται µε τη 
διάδοση της χρήσης των μετάλλων. Τούτο το γεγονός απαιτεί τη δηµιουργία εργαστηρίων 
μεταλλοτεχνίας και την εξειδίκευση ανθρώπινου δυναμικού στην κατεργασία των μετάλλων. 
Στην ἴδια περίοδο εντατικοποιείται η κατοίκηση παράκτιων ζωνών και η δηµιουργία 
πρωτοαστικών κέντρων µε εκτεταμένο δίκτυο θαλάσσιων επαφών και εμπορικών ανταλλαγών. 
Αυτά τα πρωτοαστικά κέντρα εξασφαλίζουν αποθέµατα για την επιβίωσή τους, τα οποία 
υποδηλώνονται απὀ την ανακάλυψη αποθηκευτικὠν πίθων. Η συλλογική παραγωγή αλλάζει, 
διαφοροποιείται και επιτρέπει την ανάπτυξη νέων κοινωνικών αξιών, αφενός εξαιτίας της 
γνώσης που αναπτύσσεται σε µικρές οµάδες ατόμων στη µορφή µιας πρωτόγονης συντεχνίας, 
αλλά καιτης κατοχής αντικειμένων που αναδεικνύουν µια διαφορετική κοινωνική θέση. 

Στο πέρασμα απὀ τη Νεολιθική στην Εποχή του Χαλκού σηµαντικό ρόλο παίζει η Πολιόχνη της 
Λήμνου, ένας πολυάνθρωπος οικισμός µε πρωτοαστικά χαρακτηριστικά. Στα αρχαιολογικά της 


ὃ Βλ. «Η νεολιθική κατοίκηση στον ελλαδικό χώρο», στο Ίδρυμα Μείζονος Ελληνισμού. 
ΜΑΝ. [ην /εΠγοπος/01/Ρ{/ΠΙ/Ποιςἰηρ/Ιπάαχ.ΠίπΙ|. 

Πρωτοβερνικωτά (υηῇ]γηίς): Κατηγορία αγγείων, τα οποία κατασκευάζονται απὀ εξαιρετικά 
καθαρό πηλό µε σαπωνοειδή υφή. Η επιφάνειά τους καλύπτεται µε ένα πρωτόγονο βερνίκι, που δεν 
είναι παρά αραιωµένος πηλός, απλωμένος στην επιφάνεια του αγγείου µε κάποιο ύφασμα. 

Ἰ)Μεγαρόσχηµο: ορθογώνιο στενόµακρο κτήριο, όμοιο µε το μέγαρο, που όµως εφάπτεται σε 
γειτονικά κτίσματα όµοιου ή διαφορετικού τύπου. Στις πλευρές του εἶναι δυνατή η προσθήκη 
βοηθητικών χώρων. 

Βλ. «Η νεολιθική κατοίκηση στον ελλαδικό χώρο» ὁ.π. διαθέσιμο οπ/(πθ. 

Ἰ2 Κωτσάκης 1996, 168-170. 





κατάλοιπα αναγνωρίζεται η αρχαιότερη πιθανώς πόλη της Ευρώπης, µε δημοκρατικές δοµές 
και συνεπώς πολιτική οντότητα, αλλά και εμπορικές δραστηριότητες -οικονοµική οντότητα- 
εξαιτίας του ασφαλούς κόλπου της (Βρόσκοπος). Σύµφωνα µε την Ιταλική Αρχαιολογική Σχολή 
που πραγματοποιεί τις ανασκαφές στην περιοχή, το Βουλευτήριο, ένα ορθογώνιο κτίριο µε 
διπλή σειρά απὀ βαθμίδες στις δύο μακρές πλευρές του στη Ν.Δ. πλευρά του λόφου της 
Πολιόχνης, λειτουργούσε ως χώρος συγκέντρωσης των «προκρίτων» του οικισμού, οι οποίοι 
φρόντιζαν για την επίλυση των προβλημάτων της κοινότητας"”. 

Στην Κυανή και Κίτρινη Φάση ανάπτυξης της Πολιόχνης! αναγνωρίζονται τα πρωιµότερα 
δείγµατα του «γραμμικού» πολεοδομικού συστήµατος, το οποίο εφαρμόζεται αργότερα σε 
υστεροκυκλαδικούς οικισμούς. Κτήρια και οικοδομικές νησίδες παρατάσσονται στις πλευρές 
ενός ή δύο κύριων δρόμων, που διασχίζουν τον οικισμό σε όλο σχεδὀν το µήκος του και 
τέμνονται απὀ κάθετους µικρότερους δρόμους. Στις κεντρικές οδικές αρτηρίες 
συγκεντρώνονται κοινοτικά κτήρια, όπως η Σιταποθήκη καιτο Βουλευτήριο”". 

Από τα λείψανα της Πρώιμης Χαλκοκρατίας (3000 ΠΚΕ) φαίνεται πως η µορφή των οικισμών 
στην ηπειρωτική Ελλάδα αποκτά τρία αναγνωρίσιµα πολεοδομικά σχήματα. Το ακανόνιστο ή 
προσθετικὀ, (Ασκηταριό Αττικής, Ζυγουριές Κορινθίας), το οποίο είναι κυρίως αποτέλεσµα της 
πληθυσμιακής αὐξησης. Το γραμμικό πολεοδομµικὀ σχήμα, (Λιθαρές Βοιωτίας, Πολιόχνη 
Λήμνου), σύµφωνα µε το οποίο τα κτήρια συγκεντρώνονται στην κεντρική οδική αρτηρία. Το 
περικεντρικό σύστημα, (Αίγινα Ν:), σύμφωνα µε το οποίο πανομοιότυπα κτήρια 
παρατάσσονται ακτινωτά, γύρω απὀ ένα νοητό κέντρο. Η ύπαρξη πολεοδομικού σχεδιασμού 
αποτελεί ένα απὀ τα σημαντικότερα κριτήρια για το χαρακτηρισμό ενός οικισμού ως 
πρωτοαστικού κέντρου. 

Κατά την Πρώιμη Χαλκοκρατία παρατηρείται µια βαθιά πολιτιστική τοµή µε το παρελθὀν, 
γεγονός που ὠὣθεί πολλούς ιστορικούς στη σκέψη ότι κατά την παραπάνω περίοδο κάποιος 
νέος λαός μετανάστευσε στην ἠπειρωτική Ελλάδα, λίγο µετά το 3000 ΠΚΕΊ’. Η οικονομική 
άνθηση της συγκεκριμένης περιόδου είχε και τις επιπτώσεις της στην κοινωνική σύνθεση των 
πρωτοαστικών κέντρων. Η συνύπαρξη φτωχών και πλούσιων, απλώὠν ή οικογενειακών τάφων 
(Άγιος Κοσμάς Αττικής, Θήβα, Λιθαρές και νεκροταφείο των τύµβων της Λευκάδας) 
αποκαλύπτει την ανομοιόµορφη κατανομή του πλούτου και κατ’ επέκταση την κοινωνική 
πολυμορφία των μελών των πρωτοελλαδικών πρωτοαστικών κέντρων. 


Η Μέση Χαλκοκρατία, σε ό,τι αφορά στην ηπειρωτική Ελλάδα Φαίνεται να διακατέχεται από 
ένα καθεστώς ένδειας και οικονοµικής ανασφάλειας, οφειλόμενη πιθανώς σε οικονομικούς 
παράγοντες ή σε κοινωνικές ανακατατάξεις. Επίσης, η τάση για κοινωνική διαφοροποίηση, 
έντονη στην Πρώιμη Χαλκοκρατία, είναι σχεδόν απούσα στους μεσοελλαδικούς οικισμούς, 
καθώς δε διακρίνονται κτήρια περισσότερο σηµαντικά από τα υπόλοιπα, ενώ απὀ τα δεδοµένα 
των νεκροταφείων δεν προκύπτουν στοιχεία εμφανούς κοινωνικής διαστρωµάτωσης. Τούτη η 
εικόνα Φαίνεται να αλλάζει κατά την περίοδο μετάβασης στη μυκηναϊκή εποχή. 


3 ΒθΓπαΓάο-Β{6ᾶ 1976, 21-34. 

Ί. Στην Πολιόχνη διακρίνονται επτά διαφορετικές οικοδομικές φάσεις; 1.Μαύρη-Τελική 
Νεολιθική-4000 ΠΚΕ. 2.Κυανή-Οχύρωση 3.Πράσινη-Πρώιμη Χαλκοκρατία-3000-2300 ΠΚΕ. 4.ΕεΕρυθρά- 
Οικιστικό Κενό 5.Κίτρινη-Κοινοτικά Κτήρια 6.Καστανή-Μιέση Χαλκοκρατία 7.Ιώδης Ύστερη Χαλκοκρατία- 
Οικιστικό Κενό. 

1 Βλ. «Η εποχή του Χαλκού» στο |.Μ.Ε. νννννν.ἔηνν.ρι/ογοηος/02/Ιδιαπάς/ρι/Ιηαθχ. έπη]. 

Ἰδ Φάση Αίγινα ν (2200-2050 ΠΚΕ). Βλ. επίσης «Η Εποχή του Χαλκού στην Ηπειρωτική Ελλάδα, 
Πρώιμη Χαλκοκρατία» στο Ι.Μ.Ε ΠΙῖρ://Νννννν.ἱηιθ.ρΓ/εῃΓοηος/02/ΠιαἰπΙαπαά/ΡΓ/ΘΗ/Ίηϊγο/εϱ2/Ιπαεχ.ηϊπι 

17 Βοϊς[ογα δι Κοβθἰηςοη, 1995, 19. 

15 Βγαπίραη 1975, 37-49. 


Όσα συμβαίνουν, ὠστόσο, στους πρωτοελλαδικούς και μεσοελλαδικούς πρωτοαστικούς 
οικισμούς δεν ισχύουν για το Αιγαίο και τον κυκλαδικό πολιτισμό, ούτε για τη μινωική Κρήτη. 
Οι µινωικές εγκαταστάσεις ήδη απὀ την Πρώιμη Χαλκοκρατία βρίσκονται σε ένα αρκετά 
εξελιγμένο στάδιο αστικοποίησης, ώστε να χαρακτηρίζονται πόλεις. Ιδιαίτερα κατά τη 
µεσομινωική περίοδο (2000-1550 ΠΚΕ), η ίδρυση των ανακτόρων αντιπροσωπεύει µια νέα 
µορφή αστικής εγκατάστασης, που είναι μάλλον αποτέλεσµα ανατολικών επιδράσεων και 
εµφανίζεται για πρὠτη φορά στην Ευρώπη. Ο σχεδιασμός των μινωικών ανακτόρων µε τη 
σύνθετη, αλλά καλά οργανωμένη διάταξη των χώρων του, Φανερώνει ένα αυστηρά 
ιεραρχηµένο και συγκεντρωτικό σύστημα διοίκησης µε πιθανό θεοκρατικό χαρακτήρα, µία 
ηγετική µορφή µε διοικητική, νομοθετική, οικονομική και αρχιερατική εξουσία, γύρω απὀ την 
οποία δικτυωνόταν µια ομάδα ευγενών, οι συγγενείς της βασιλικής οικογένειας καιτο ιερατείο. 
Οι κοινωνικές τάξεις, όπως Φαίνεται από τις πινακίδες των ανακτορικώὠν αρχείων, 
περιελάμβαναν επαγγελματίες τεχνίτες και γραφείς, που λόγω της εξειδίκευσής τους 
απολάμβαναν ιδιαίτερα προνόμια. Οι εργασιακές σχέσεις των εξειδικευμένων τεχνιτών µε τα 
ανάκτορα γίνονται πηγή ενός ρεύματος αστικοποίησης και συγκέντρωσης στην ευρύτερη 
ανακτορική περιοχή εξειδικευμένων εργαστηρίων. Ανάμεσα στο ανάκτορο και τους πολίτες 
έστεκαν υψηλοί αξιωματούχοι, που είχαν υπό την εποπτεία τους το έργο της συλλογής των 
αγροτικών προϊόντων και των Φόρων απὀ την ύπαιθρο. Με άλλα λόγια έχουµε να κάνουµε µε 
ένα οικονομικό συγκρότηµα που Φαίνεται ως να έχει επιβληθεί πάνω στην πόλη”. 

Στο Αιγαίο αναπτύσσονται, ήδη απὀ την Πρώιμη Χαλκοκρατία, στις παράκτιες ζώνες των 
μεγάλων νησιών του Β.Α. Αιγαίου πολυάνθρωπα, οχυρωµένα πρωτοαστικά κέντρα µε 
ξεκάθαρη πολεοδομική διάταξη, κοινοτικά κτίσματα και κοινωφελή έργα, χαρακτηριστικά που 
αποκαλύπτουν εξειδίκευση, κατανομή εργασίας και οικονομική ευμάρεια. Τούτη η ανάπτυξη 
μεταφέρεται νοτιότερα κατά την περίοδο της Μέσης Χαλκοκρατίας. Στις Κυκλάδες, κατά τη 
Μεσοκυκλαδική και την Υστεροκυκλαδική περίοδο οι μικροί οικισμοί εξελίσσονται σε µεγάλες, 
πυκνοδομημένες και οχυρωμένες πόλεις, µε ιδιαίτερη οικονομική ανάπτυξη, η οποία σε ένα 
µέρος της οφείλεται στη συνεργασία µε τη μινωική Κρήτη. 

Στην Ύστερη Χαλκοκρατία δύναμη στον ελλαδικό χώρο αναδεικνύεται ο αποκαλούμενος 
μυκηναϊκός πολιτισμός, ανακτορικός στη δοµή του, µε σημαντικές αναλογίες αλλά και 
διαφορές από το Μινωικό. Οι µεγάλες οχυρωμένες ακροπόλεις της Τίρυνθας, των Μυκηνών, 
του Γλα και των Αθηνών αποτελούν πιθανώς τα πλέον χαρακτηριστικά δημιουργήματα του 
μυκηναϊκού πολιτισμού. Τα «μυκηναϊκά» ανάκτορα δεν ήταν ανοχύρωτα, όπως στην Κρήτη ή 
την Πύλο. ταν τειχισµένα ανακτορικά συγκροτήματα, διοικητικές έδρες και ταυτόχρονα 
θησαυροφυλάκια του εκάστοτε «μυκηναϊκού» κρατιδίου. Οι τάφοι µε θόλο υποδεικνύουν µια 
σηµαντική αλλαγή στα ταφικά έθιμα και σύμφωνα µε την κοινωνική διαστρωμάτωση 
προορίζονταν για τα µέλη ορισμένων κοινωνικών τάξεων του μυκηναϊκού κόσμου. Η 
κατασκευή. τους, πολύ πιο δαπανηρή απ’ ό,τι εκείνη των απλών λακκοειδὠών τάφων, 
συνεχίστηκε και µέχρι το τέλος της µυκηναϊκής αστικής κοινωνίας”. 

Συνοπτικά, κατά την περίοδο της Χαλκοκρατίας βλέπουμε τη μετεξέλιξη των πρώιμων 
χαλκολιθικών οικισμών σε πρωτοαστικά κέντρα και κατόπιν αστικά κέντρα, τη μετεξέλιξη των 
απλών κοινωνικών δομών που χαρακτήριζαν ισότιμα εν γένει άτοµα µέσα στα πλαίσια µιας 
κοινότητας σε σύνθετες µε εξειδικευμένες τάξεις (βιοτέχνες, ἐµποροι, ναυτικοί), οικονομικές 
τάξεις (ανακτορική κοινωνία, περίοικοι) και διοικητικές τάξεις (ανακτορική διοικητική 
ιεραρχία). Η θρησκεία δεν παίζει ακόµη σηµαντικό ρόλο στην κοινωνική διαστρωμάτωση αυτής 





1 Μοςςο 8ι 5εηπαρρ-Θουγβε!οη 1999, 66. 
ΚΙίαη 1988, 35. 

της πρὠιμης αστικοποίησης, όσο η συσσώρευση πλούτου, αν και απὀ κείµενα της Γραμμικής Β΄ 
πληροφορούμαστε πως το τυπικό της μυκηναϊκής λατρείας απαιτούσε την ύπαρξη 
πολυπληθούς και ιεραρχηµένου σε βαθμίδες ιερατείου”.. 


Η Πόλη στη Γεωμετρική, Αρχαϊκή και Κλασική περίοδο 

Η περίοδος που ακολούθησε την κατάρρευση του μυκηναϊκού πολιτισμού στην Ελλάδα είναι 
γνωστή «ως Σκοτεινοί χρόνοι ή ελληνικός Μεσαίωνας. Μεταξύ του 1050 και 900 ΠΚΕ 
παρατηρείται µια µεγάλη ρήξη µε το μυκηναϊκό παρελθόν΄”, που ακολουθείται απὀ ερήμωση 
των αστικών κέντρων, µε αποτέλεσµα να καταλυθούν βασικές πολιτικές και οικονομικές δοµές 
του ανακτορικού συστήµατος. Από τη δημογραφική συρρίκνωση και την ερήµωση ξεφεύγουν 
οικιστικά Κέντρα όπως η Αθήνα, το Λευκαντί; στην Εύβοια, η Ασίνη και η Τίρυνθα στην 
Αργολίδα. 


Τα αρχαιολογικά, ιδιαίτερα τα ταφικά, δεδοµένα δείχνουν πως οι κοινωνίες στον ελλαδικό 
χώρο αναπτύσσουν ένα νέο ιεραρχικό σύστημα, πιθανώς απὀ τα µέσα του 11ου αιώνα ΠΚΕ. Η 
βασική διάκριση γίνεται ανάµεσα σε µια μερίδα εκλεκτών, τους ευγενείς και στην κατώτερη 
τάξη, το λαό. Πέρα απὀ αυτά τα όρια και ανάλογα µε τις συνθήκες που διαµόρφωνε κάθε 
τοπική κοινωνία, υπήρχαν κάποιοι ελεύθεροι ή εξαρτηµένοι αγροτικοί πληθυσμοί 
(δουλοπάροικοι) και οι δούλοι. Αυτό το πρότυπο µε αρκετές παραλλαγές σε κάθε περίσταση 
ακολουθούν οι πόλεις, από τη Γεωμετρική έωςτην Κλασική περίοδο”. 


Η πόλις υπήρξε ο πλέον χαρακτηριστικός και ιστορικά σημαντικός τύπος οργάνωσης του 
ελληνικού κράτους. Η εμφάνισή της ως οντότητα τοποθετείται στα µέσα του 8ου αιώνα και 
συμπίπτει χρονικά µε την άνοδο της αριστοκρατίας και την παγίωση του οίκου ως κοινωνική 
µονάδα. Είναι η περίοδος κατά την οποία οι πολίτες αποκτούν υπόσταση µέσα σε ένα κράτος 
που, παρά την πρωτόγονη µορφή του, λειτουργεί ήδη ως πόλη”. Υπήρξε ένας τύπος πολιτικής 
οργάνωσης που επικράτησε σε όλες τις ελληνικές εγκαταστάσεις της Μ. Ασίας, στα νησιά και 
σε ορισμένα τµήµατα της ἠπειρωτικής Ελλάδας και είχε ως βάση τη φυλετική δοµήΣ που 
επιβίωσε σε πολλές πόλεις. Η ἐννοιά της ταυτίστηκε µε την ιδέα της πολιτείας και για αυτό το 
λόγο κύριο στοιχείο της αποτελούσε το πολίτευμα. Χαρακτηριστικά της γνωρίσματα ήταν η 
µικρή έκταση της δικαιοδοσίας της”, η αυτονομία Και η αυτάρκεια. Ο Κύριος οικισμός 
περιλάμβανε την ακρόπολη και περιβαλλόταν ενίοτε απὀ τείχη. 

Κατά την αρχαϊκή περίοδο η λέξη πόλις ήταν κατά το μάλλον ή ήττον µια ειδική έννοια που 
αντιπροσώπευε την αστική περιοχή σε αντιπαραβολή µε τη χώρα, που αντιπροσώπευε την 
ύπαιθρο. Κύριο χαρακτηριστικὀ της ήταν η πολιτική της οντότητα, ακόµη και αν δε ήταν 
κατάλληλη να θεωρείται πόλη, εξαιτίας του πολεοδομικού της σχεδιασμού ή της έλλειψης 


Ἄ ΕἰναρηςθΓ δι Ώοπας: 1988, 40. 

3Μοςςα 8. 5εΏπαρρ-(αοι/ρε[ίοη 1999, 130. 

3 Ρο!ίρπας 2000, 29. «...Οι ανασκαφές στο Λευκαντί της Εύβοιας έφεραν στο φως έναν κόσμο 
που δεν αντιστοιχεί καθόλου µε την εικόνα µιας Ελλάδας τόσο ριζικά φτωχής και απομονωμµένης, µε 
τόσο έντονα τα στοιχεία της παλινδρόμησης σε πρωτόγονο στάδιο όσο θα υποθέταµε πριν από είκοσι 
χρόνια...». 

""Μοςςα 8. 5εΏπαρρ-αοιιΓρε[ίοη 1999, 164. 

Στο ίδιο, 159. 

2δβοϊς{οΓά δι Κοβἰηςοη 1995, 60. 

27 Ροίίρπας 2000, 233. Στους στοχασμούς του για την τέλεια πόλη ο Αριστοτέλης χρησιμοποιεί το 
βλέμμα ως κριτήριο ελέγχου της χώρας: «Την χώραν θα πρέπει να µπορεί εὐκολα να την αγκαλιάσει το 
βλέμμα (ευσύνοπτον), ώστε να είναι εὐκολη η υπεράσπισή της (ευβοήθητον)» (Πολιτικά, 7,5,2/1327 ο). 

δημοσίων κτηρίων. Ο Θουκυδίδης μεταχειρίζεται τον όρο πόλις και για την ανοχύρωτη ομάδα 
Κωμών και για την οχυρωμένη πόλη”. Το έθνος σε αυτή την εποχή συνυπάρχει ως πολιτικό 
σύστηµα µε την πόλη. Οι πόλεις συγκροτούνταν γύρω απὀ ένα αστικό κέντρο, ενώ στο έθνος ο 
πληθυσμός ζούσε σκορπισµένος σε χωριά, καλύπτοντας λίγο-πολύ µια ευρεία περιοχή. 

δη από τα πρώτα στάδια της οργάνωσής τους οι πόλεις αντιμετώπισαν προβλήματα που τις 
οδήγησαν σε κοινωνική και οικονομική κρίση”. Την κρίση αυτή αντιμετώπισαν µε διάφορους 
τρόπους, ανάµεσα στους οποίους διακρίνουμε την ίδρυση αποικιών. Ο αποικισμός αναδεικνύει 
και έναν άλλο ρόλο της πόλης, ως μητρόπολης. Ως αίτια του αποικισμού για τη δηµιουργία 
νέων πὀόλεων-αποικιών αναφέρονται η σταθερή αὐξηση του πληθυσμού στα αστικά κέντρα, 
εξαιτίας της συρροής πληθυσμού από τις αγροτικές περιοχές, τα οικονομικά κίνητρα (έλλειψη 
πρώτων υλών-νέες αγορές) Και οι εσωτερικές πολιτικές συγκρούσεις". Βέβαια, ο όρος 
αποικισμός αφεαυτού συγκαλύπτει εν µέρει το γεγονός ότι οι Έλληνες ἱδρυαν ανεξάρτητες 
πόλεις και όχι απλές προεκτάσεις της μητρόπολης µε αποτέλεσµα πολλές φορές να διαφέρουν 
σκόπιµα οι θεσμοί της ίδρυσης της αποικίας από τους θεσμούς της μητρόπολης”. 

Ένας άλλος συντελεστής που χρειάζεται να ληφθεί υπόψιν, γιατί καθορίζει εν µέρει το 
ιδεολογικό περίγραμμα της πόλης, είναι η εγκαθίδρυση θρησκευτικών κέντρων. Ο Εγαηεοϊς ἄθ 
Ρο]ίσπας, αναλύοντας τις απαρχές της πόλης, έρχεται σε ρήξη µε το βασικὀ πρότυπο της 
γαλλικής ιστοριογραφίας που συνδέει τη γέννηση της πόλης µόνο µε την ανάπτυξη πολιτικών 
θεσμών που υποσκέλισαν τις δοµές του γένους”. Θεωρεί πως σε αρκετές περιπτώσεις το 
θρησκευτικό ιερό έγινε πόλος της κοινωνικής συγκρότησης της πόλης και μάλιστα σε ορισμένες 
περιπτώσεις ένα κομβικό σηµείο, στο οποίο γεννήθηκαν μορφές εξουσίας. Έτσι, η λατρεία των 
ηρώων υποδεικνύει τη συγκρότηση µιας αριστοκρατίας, στην οποία η άσκηση της πολιτικής 
συνδέεται µε τη συμβολική νομιμότητα την οποία παρέχουν οι µυθικοί ηγεμόνες ή ιστορικοί 
ιδρυτές, όχι µέσω της προσκόλλησης στη δυναστική γραµµή, αλλά µέσω της συµµετοχής στη 
λατρεία που προσδιορίζει την αριστοκρατία”. 

Η οικονοµία ως την ύστερη αρχαϊκή περίοδο είναι κυρίως αγροτική. Η ιδιοκτησία και η 
καλλιέργεια της γης αποτελούν κύριες προὐποθέσεις για την απόκτηση εξουσίας και συνεπώς 
οι οικονομικοί λόγοι των κρίσεων, ὀπου και όποτε αυτές εντοπίζονται, Φαίνεται να συνδέονται 
έμμεσα ή άµεσα µε τη γη”. Ως οικονομικός παράγοντας που επηρέασε θετικά ή αρνητικά 
ουσιώδεις τοµείς της οικονοµικής ζωής αναφέρεται και ο πόλεμος, ο οποίος είχε ως 
αποτέλεσµα την κατάκτηση γης και την εκμετάλλευση του έµψυχου δυναμικού της ηττηµένης 
πόλης”. Ουσιαστικότερη τοµή, όµως, στην ανάπτυξη της οικονοµίας Και των εμπορικών 
συναλλαγών έπαιξε η κοπή και η κυκλοφορία των νομισμάτων. Η σηµασία της εφεύρεσης και 
της εξάπλωσης του νομίσματος συνδέεται µε την οµαλοποίηση της κοινωνικής ζωής της πόλης, 
την ανάπτυξη και τη ρύθμιση του φορολογικού συστήματός της. Ιδιαίτερη έµφαση δίνεται στη 
λειτουργία του ὡς πολιτειακό σύμβολο, καθώς η κοπή νομισμάτων µε το σύμβολο της πόλης 
αποτελούσε ταυτόχρονα διακήρυξη της πολιτικής ανεξαρτησίας της”.. 





΄δΤῄῃοπιςοη 1989, 247. 

α Γιαννόπουλος κ.ά. 1999, 62. 

ἌσΣτο ίδιο, 78. 

ὀὰ]οςςα δι 5εηπαρρ-6ουγρει[ίοη 1999, 175. 
2 Ρο!ίρπας 2000, 15, 

στο ίδιο, 217. 

'ΑπαΓθννες 1999, 141. 

}Βοϊσ/ογα δι Κοθίησοη 1995, 318-319. 
δγιαννόπουλος, κ.ά. 1999, 82. 

Σε ότι αφορά στον σχεδιασμό, Φαίνεται πως οι πόλεις της διατηρούν τη συνέχεια του 
πολεοδομικού συστήµατος που προὐπήρξε κατά τους προϊστορικούς χρόνους. Για παράδειγµα 
η Αθήνα κράτησε ὠς το τέλος του αρχαίου κόσμου το παλαιό, δυναμικά δημιουργημένο από τη 
μυκηναϊκή περίοδο, ακανόνιστο πολεοδομικό της σχέδιο”. Επίσης, δίνεται µεγαλύτερη 
προσοχή στα δηµόσια κτήρια, αφού ένα µεγάλο µέρος της ζωήςτων πολιτών μοιραζόταν στους 
δηµόσιους χώρους. Έτσι, κτίζονται ναοί, θέατρα, αγορά και άλλοι δηµόσιοι χώροι, στους 
οποίους αντανακλάται µια μετάβαση απὀ την αυστηρή σχηµατοποίηση της Γεωμετρικής 
περιόδου προς ένα περισσότερο Φυσιοκρατικό και ανθρωποκεντρικό πρότυπο. Τα σχέδια των 
ναϊκών οικοδομημάτων γίνονται πιο περίπλοκα και υπόκεινται σε µια αυστηρή συμμετρία. Η 
τοιχοδοµία αναπτύσσει νέες τεχνικές, ενώ παράλληλα διαμορφώνονται δύο αρχιτεκτονικοί 
ρυθμοί, ο ιωνικός και ο δωρικός”. Ο κορινθιακός ρυθµός, εκτός απὀ την ἀκανθά του, είναι 
ουσιαστικά ίδιος µετον Ιωνικό. 


Η κλασική περίοδος (500-338 ΠΚΕ) είναι µια περίοδος ταύτισης του πολίτη µε την πόλη. Η πόλις 
αντιπροσωπεύει µάλλον το σύνολο των πολιτών της και όχι τη γεωγραφική έκταση, η οποία 
αναφερόταν κατά κανόνα µε τους όρους άστυ, προκειµένου για την πόλη «ιδιαίτερα για την 
Αθήνα- και χώρα, για το υπόλοιπο της επικράτειας. Η δηµόσια λατρεία αποτελούσε ένα 
σηµαντικό κομμάτι της ζωής στην ελληνική πόλιν. Σχεδόν όλες οι όψεις της ατομικής ζωής 
συνδέονταν µε τη δηµόσια, σε βαθµό που ο πολίτης αισθανόταν ενίοτε πως η ζωή δεν ήταν 
δική του αλλά ανήκε ουσιαστικά στην πολιτεία”. Άλλωστε η πολιτεία είναι εκείνη που παρέχει 
το θέατρο, τους εορτασμούς, τα δηµόσια µνηµεία, τους ανοικτούς χώρους και Φροντίζει για την 
εμπλοκή των πολιτών στους περισσότερους τοµείς της ζωής. Η αναφορά του Θουκυδίδη γιατις 
απόψεις του Περικλή είναι ένα αντιπροσωπευτικό δείγµα για τη βασική ιδέα αλληλοσύνδεσης 
του πολιτισμού, της κοινωνίας και της πολιτικής, καθώς και του τι ζητείται από τον πολίτη ως 
συνεισφορά στην πόλη του”. 

Οι πόλεις στην κλασική περίοδο ήταν πληθυσμιακά µικρές. Δεν αριθμούσαν στην πλειονότητά 
τους πάνω απὀ 10.000 πολίτες µε εξαίρεση την Αθήνα, η οποία στην περίοδο της 
δηµογραφικής ακμής της αριθμούσε περίπου 50.000 πολίτες, άτοµα δηλαδή που είχαν 
πολιτικά δικαιώµατα, αν καιλίγοι συγκριτικά μπορούσαν να τα ασκήσουν”. Οι µη-πολίτες είναι 
µέλη µεν της οργανωμένης κοινωνίας µε σηµαντική προσφορά τουλάχιστον στον οικονομικό 
τοµέα, αλλά ξένοι” Οι γυναίκες, οι µέτοικοι και οι δούλοι που αποτελούσαν την πλειοψηφία, 
στερούνταν πολιτικών δικαιωμάτων”. Σε άλλες περιπτώσεις η διάκριση γίνεται ανάµεσα στους 
αστούς και τον υπόλοιπο πληθυσμό. Αστοί θεωρούνταν οι άνδρες, οι γυναίκες και τα παιδιά 
που αντλούσαν την πλήρη καταγωγή τους από την πόλη. 


Είναι δύσκολο να αναφερθούμε στην πολιτική που ασκούσε εν γένει η πόλις, µια και κάθε 
πολιτεία λειτουργούσε διαφορετικά. Γενικά, όµως, παρατηρείται µια ροπή προς την 
αριστοκρατία. Σχεδόν όλες οι πὀλεις κυριαρχούντο απὀ µία κληρονομική αριστοκρατία, η 


7 Μπούρας 1994. 

Βοϊς[οΓα δι Κοβίησοη 1995, 128. 

ΣΓιαννόπουλος κ.ά. 1999, 72. 

39 Βλ. «Εισαγωγή στην Κοινωνία της Κλασικής Αθήνας», στο Ίδρυμα Μείζονος Ελληνισμού 
Πί{ρ://ν νννν2.ῄηνν.ρ/εΏΓοπος/Ο05/ρι/ςοεἰθῖγ/ἰηἀθχ.Ώϊπι|. 

"}Βοϊς[οΓά δι Κοθίηςοη 1995, 129. 

“ ΑπαΓεννες 1999, 104 «Όχι θέθαια ότι στην Αθήνα παρακολουδούσαν ταχτικά τις συνεδρίες της 
εκκλησίας του δήµου περισσότεροι απὀ ένα μικρό ποσοστό (σε εποχή που µπορεί να υπήρχαν ακόµη και 
45 χιλιάδες πολίτες µε δικαίωµα ψήφου ...». 

ν Σακελαρίου 2000, 139. 

"Βλ. «Εισαγωγή στην κοινωνία της κλασικής Αθήνας», ὀ.π. στο .Μ.Ε., διαθέσιμο οη/ίηθ. 

οποία είχε στην κατοχή της το μεγαλύτερο µέρος της γης και συνεπώς της παραγωγής και της 
δύναμης που αυτή προσδιόριζε". Καθώς µε την καλλιέργεια της γης ασχολούντο 
δουλοπάροικοι ή μικροί ανεξάρτητοι γεωργοί µε τη μέθοδο της υπενοικίασης της γης, οι 
αριστοκράτες ασχολούντο επιμελώς µε τα ζητήµατα της πόλης. Σε ορισμένες πόλεις η 
αριστοκρατική τάξη κυβερνούσε δια νόµου και οι πολίτες είχαν µικρή ανάμιξη στα κοινά΄-. Σε 
άλλες πόλεις η ίδια τάξη κυβερνούσε παρασκηνιακά, κρατώντας τη δύναμη στα χέρια της αλλά 
επέτρεπε φαινομενικά μεγαλύτερη ανάμιξη των πολιτών. Το αποτέλεσµα ήταν να αναπτυχθούν 
σε πολλές πόλεις δημοκρατικές τάσεις, οἱ οποίες µε τη σειρά τους οδήγησαν σε ταξικό αγώνα 
για τα δικαιώµατα των πολιτών”. 

Η Αθήνα και η Σπάρτη ήταν εξαιρέσεις στον κανόνα. Ἠταν δημοκρατίες, αλλά µε διαφορετικούς 
τρόπους ερμηνείας της ιδέας της δηµοκρατίας. Η Σπάρτη είχε ένα μοναδικό κοινωνικό 
σύστημα, βασισμένο στην εκμετάλλευση της µεγάλης αγροτικής κατώτερης τάξης των ειλώτων 
από τους σπαρτιάτες πολίτες. Οι Σπαρτιάτες, ὡς πολίτες ασχολούνταν µόνο µε την επίβλεψη 
και αστυνόμευση των ειλώτων, που ήταν η κύρια παραγωγική δύναμη. Ωστόσο, για τους 
Σπαρτιάτες πολίτες ίσχυε η δημοκρατία και η ισότητα, καθώς οι δύο βασιλείς τους ήταν 
ουσιαστικά στρατιωτικοί ηγέτες. Το στρατιωτικό σύστηµα που ανέπτυξε η Σπάρτη όφειλε εν 
μέρει τη γἐννησή του στην ανάγκη διασφάλισης ελέγχου των ειλώτων. Έχουμε να κάνουμε, 
λοιπόν, µε ένα κοινωνικό και πολιτικό πείραμα που συνδύαζε την κοινοτική ζωή ίσων µε το 
στρατοκρατικὀ ολοκληρωτισµμό. Αυτός ο ολοκληρωτισμµός και η διαρκής ανάγκη για 
αστυνόμευση ήταν τα στοιχεία που βοήθησαν στην τελική κατάρρευση του πολιτικού της 
συστήµατος”. 

Η Αθήνα, προϊόν συνοικισμού, ανέπτυξε τη δημοκρατία της περίπου το 500 ΠΚΕ. Ἠταν µια 
µορφή άµεσης δημοκρατίας στην οποία θεωρητικά το σύνολο, πρακτικά ένα µέρος των 
πολιτών ψήφιζε σε κάθε ζωτικό θέµα”. Η όλη λειτουργία του πολιτικού συστήµατος στην 
Αθήνα αποσκοπούσε στην ενθάρρυνση των Αθηναίων σε ό,τι αφορούσε στη συµµετοχή και τη 
συνεργασία τους µε το πολιτικό σύστημα. Ωστόσο, από τούτη τη δημοκρατία αποκλείονταν οι 
γυναίκες οι σκλάβοι και οι ξένοι”. Για διάφορους λόγους η Αθήνα ανέπτυξε µια οικονομία 
διαφορετική απὀ εκείνη των άλλων πόλεων. Αντί να στηρίζονται στην καλλιεργητική τους 
αυτάρκεια, οι Αθηναίοι έχτισαν µια οικονοµία βασισμένη στην εξειδικευμένη καλλιέργεια (π.χ. 
λάδι και κρασί)’. Κάτι τέτοιο οδήγησε σε ένα βαθµό στην εξάρτηση από το εμπόριο και στην 
ανάπτυξη της βιοτεχνίας. Εξαιτίας αυτού του διαφορετικού οικονομικού συστήµατος η Αθήνα 
μπορούσε να στηρίζει µη αγροτικὀ πληθυσμό, γεγονός που την οδήγησε σε µεγάλη 
δημογραφική ακμή. 

Σημαντικό ρόλο στην πανελλήνια διασύνδεση των πόλεων έπαιξαν τα µεγάλα µη αστικά ιερά, 
όπως η Ολυμπία, οι Δελφοί, τα Ίσθμια και η Νεμέα”. Πλούσιες τοποθεσίες, τούτα τα ιερά ήταν 
κόμβοι επικοινωνίας των πόλεων και σηµεία κατάθεσης πολιτισμού, µια και εκτός απὀ τους 
αθλητικούς αγώνες που τελούνταν κάθε δύο ή τέσσερα χρόνια, συμπεριλαμβάνονταν και 


35 Απάγεννες 1999, 181. 

36 Βλ. το υπερκείμενο «Κοινωνία στην αρχαϊκή εποχή» στο Ίδρυμα Μείζονος Ελληνισμού 
Πί{ρ://Ν νννν.[ηνν.ρΓ/οΏΓοπος/08/µι/ςοεἰεῖγ/ιπααχ.ΠἴΠι| 

"η ςις Ογοῖχ 1997, 107. 

"δΓιαννόπουλος κ.α. 1999, 244. 

“ΑπαάΓεννες 1999, 104. 

3 Βλ. το υπερκείμενο «Εισαγωγή στην Κοινωνία της Κλασικής Αθήνας», στο Ι.Μ.Ε. 
ΠΙ{ρ://Ν νννν2 .ῄηνν.ρ/εΏΓοπος/05/ρι/ςοεἰθῖγ/ἰηάθχ.Ωϊπι|. 

"Ὕλοςςε 5εηπαρρ-αουγρε[ίοηπ 1999, 365. 

“2Ροίίρηας 2000, 46-51. 

θρησκευτικοί εορτασμοί ή διαγωνισμοί στο θέατρο, την ποίηση καιτη μουσική”. Με αυτόν τον 
τρόπο διατηρείτο το αίσθηµα της κοινής καταγωγής στους Έλληνες Και παράλληλα 
Καλλιεργείτο το αντίβαρο στον έντονο τοπικισµό της πόλης-κράτους". 


Η Πόλη στην Ελληνιστική καιτη Ρωμαϊκή Περίοδο 

Η υποχώρηση του πολιτειακού συστήµατος της πόλης-κράτους και η επικράτηση της μοναρχίας 
είχε ως αποτέλεσµα τη µείωση της δύναμης των πολιτών καιτον περιορισμό της ανάµιξήςτους 
στα κοινά, καθώς και αλλαγές στο κοινωνικὀ σύστημα. Η αυξανόμενη ανισότητα στην 
κατανομή του πλούτου είχε ὡς αποτέλεσµα την εμφάνιση µιας αριστοκρατίας αστών και τη 
διαµόρφωση ενός νέου κοινωνικού περιβάλλοντος µε πιθανή µείωση των κοινωνικών 
ελευθεριών”. Το εισόδηµα των κατώτερων κοινωνικών τάξεων ελαχιστοποιήθηκε. Σε 
συνδυασμό µε την αύξηση του αριθμού των δούλων, τούτο προκάλεσε µεγάλη δυσαρέσκεια 
στα ασθενέστερα κοινωνικά στρώματα. Συνέπεια της συρρίκνωσης του εισοδήματος ήταν η 
ελάττωση των γεννήσεων, που µαζί µε τους διαρκείς πολέμους προκάλεσε έντονο 
δημογραφικό πρόβλημα στις πόλεις-κράτη της ηπειρωτικής Ελλάδας. Πόλεις που υπέφεραν 
από τη µείωση του αριθμού των πολιτών τους, προσπαθούσαν να συμπληρώσουν το κενό µε 
εγγραφές νέων πολιτών (Δύμη Ἠλιδας, κατά τη διάρκεια των συγκρούσεων µε την Αιτωλία), µε 
την παροχή πολιτικών δικαιωμάτων στους εποίκους (Μίλητος), ή µε την παροχή ισοπολιτείας 
(χορήγηση πολιτικών δικαιωμάτων σε άτοµα άλλων πόλεων µε προὐπόθεση τη 
µετεγκατάστασή τους στην πόλη που τα χορηγούσε)--. 

Ταυτόχρονα οι κατακτήσεις των µακεδόνων βασιλέων Φιλίππου ΙΙ και Αλεξάνδρου αλλάζουν τη 
Φύση και το ρόλο της αρχαίας πόλης. Οι ελληνικές πόλεις χάνουν την ανεξαρτησίατους, καθώς 
οι σχέσεις των βασιλέων της ελληνιστικής περιόδου µετις ελληνικές πόλεις του βασιλείου τους 
είναι ουσιαστικά δικτατορικές. Οι πόλεις στην πραγματικότητα οφείλουν να ψηφίζουν δικά 
τους «ανεξάρτητα» διατάγματα, τα οποία όµως συμμορφώνονται προς τη βασιλική θέληση”. 
Συνέπεια των κατακτήσεων είναι η πληθυσμιακή κινητικότητα και οι μεταναστεύσεις Ελλήνων 
προς τα νέα βασίλεια, γεγονός που συνέβαλε στην εξάπλωση των ελληνικών πολιτισμικών 
στοιχείων µέσω της δημιουργίας της κοινής ὡς επίσηµης γλώσσας και της ίδρυσης ελληνικών 
πόλεων και μόνιμων στρατιωτικὠν οικισμών. Η συνύπαρξη ελληνικών και εντόπιων 
πολιτισμικών στοιχείων οδήγησε σε αλληλεπιδράσεις και την εμφάνιση ενός πολιτιστικού 
πλουραλισμού, χαρακτηριστικού για την ελληνιστική περίοδο". 

Οι νέες µεγάλες πόλεις της ελληνιστικής περιόδου χωρίζονται σε συνοικίες. Υπάρχουν 
ανάκτορα και ναοί, γυμναστήρια, θέατρα, βιβλιοθήκες, λουτρά και αγορά. Τα οχυρωματικά 
έργα είναι περίπλοκα, προκειµένου να αντέχουν τα τείχη στις νέες πολιορκητικές μηχανές και η 
περιφέρειά τους ενίοτε καλύπτει πολλά χιλιόμετρα. Εντός των τειχών υπάρχουν εκτάσεις 
καλλιεργήσιμης γης, για να αντέχει η πόλη σε ενδεχόμενη πολιορκία. Οι οικίες είναι 
πολυτελέστερες των προηγούμενων αιώνων µε περισσότερους ορόφους και χτίζονται γύρω 
από την ίδια περίστυλη αυλή της κλασικής περιόδου. Αξιοσημείωτη διαφορά είναι η ελάττωση 


"Ἄ Απάτεννες 1999, 360. 

33 Βοϊς[ογα δι Κοθίηςοη 1995, 65. 
ἌὝσγθεη 1990, 293-295. 
"δροιπιαῃ 1992, 5-22. 

"σερ (γοἰχ 1997, 381. 

Σβοις[ογά δι Κορίηςοη 1995, 440. 

στον αριθµό των ναών, καθώς η αγάπη για τους θεούς και την πόλη δεν είναι η πρωταρχική 
κινητήρια δύναμη της ελληνιστικής περιόδου”-. 

Η ελληνιστική πόλη είναι ένας σύνθετος τόπος, στον οποίο ανακατεύονται οι νέες οικονομικές 
δυνατότητες µε την κοινωνική αναδιαστρωµάτωση, η απώλεια της πολιτικής δύναμης µε την 
οικονομική ευηµερίαδ". Κανείς δεν έχει πραγματική πολιτική δύναμη µέσα στην πόλη, καθώς η 
δύναμη ανήκει στον μονάρχη. Έτσι, ενώ παρατηρείται µια επιφανειακή πολιτική ισότητα, αφού 
οι αποφάσεις παίρνονται σε άλλα κέντρα εξουσίας, την ίδια στιγµή η οικονομική ανισότητα 
προκαλεί κοινωνική αποσταθεροποίηση. Νέες ευκαιρίες παρουσιάζονται για τους σκλάβους 
και για τις γυναίκες, οἱ οποίες Φαίνεται να παίζουν κάπως µεγαλύτερο ρόλο στη ζωή της 
ελληνιστικής πόλης»'. Η Ρόδος είναι η µόνη πόλη που ξεφεύγει απὀ αυτή τη μοίρα. Χάρη στη 
γεωγραφική της θέση και τη δύναμη του στόλου της απολαμβάνει µια πραγματική 
ανεξαρτησία, τουλάχιστον ως τα µέσα του 3ου ΠΚΕ αιώνα”. 

Στη ρωμαϊκή περίοδο εξαλείφονται βαθμιαία απὀ τις ελληνικές πόλεις και τα τελευταία 
κατάλοιπα της δηµοκρατίας, καθώς σταθερή επιδίωξη των Ρωμαίων ήταν να θέτουν τη 
διοίκηση των επαρχιακών κρατών υπό τον αποκλειστικό έλεγχο των εύπορων τάξεων, οι οποίες 
µε τη σειρά τους υπάγονταν στον Ρωμαίο κυβερνήτης. Οι Ρωμαίοι που εγκαθίσταντο στις 
ελληνικές πόλεις είχαν το δικαίωµα να κατέχουν γη (εγκεκτηµένοι), ενώ εκείνοι που απλά 
διέµεναν λόγω των επαγγελματικών τους δραστηριοτήτων ονομάζονταν συμπραγμµατευόµενοι. 
Στις πόλεις της Μακεδονίας απέκτησαν το δικαίωµα της γαιοκτησίας, αναλάμβαναν τιµητικά 
αξιώματα και είχαν το δικαίωµα ως ενιαίο σώμα -όχι ατοµικά- να συμμετέχουν στις εργασίες 
της Εκκλησίας του δήµου και στη Βουλή. Πλήρη πολιτικά δικαιώµατα είχαν οι Ρωμαίοι στις 
αποικίες τους στην Κόρινθο, τη Νικόπολη, την Πέλλα, το Δίο, την Κασσάνδρεια και τους 
Φιλίππους. Επίσης, πολλοί απέκτησαν πολιτικά δικαιώµατα και δυνατότητα συµµετοχής στα 
δηµόσια αξιώματα στην Αθήνα, ὡς δικαστές ή µέλη του Αρείου Πάγου. 

Όπως είναι Φυσικό µετά τη ρωμαϊκή κατάκτηση στις περισσότερες ελληνικές πόλεις η εντόπια 
αριστοκρατία διατήρησε την κοινωνική της θέση, αλλά είχε πολύ περιορισμένη πολιτική 
δύναμη Και δεν ενσωματώθηκε πλήρως στην αντίστοιχη ρωμαϊκή τάξηό'. Υπάρχουν βέβαια 
περιπτώσεις στις οποίες η εντόπια αριστοκρατία παραγκωνίστηκε πλήρως κατά τη μετατροπή 
της πόλης σε ρωμαϊκή αποικία (Βέροια). Στην περίπτωση της Σπάρτης κατά τη ρωμαϊκή περίοδο 
έχουµε το παράδειγµα µιας μικτής τοπικής αριστοκρατίας, η οποία αποτελείτο απὀ Ρωμαίους 
και Σπαρτιάτες. Ωστόσο, η σημαντικότερη µακροπρόθεσµη συνέπεια της καταστροφής της 
ελληνικής δημοκρατίας στις πόλεις φαίνεται να είναι η πλήρη αποδυνάµωση των ασθενών 
οικονομικά τάξεων µε την αφαίρεση του δικαιώματός τους να διατυπώνουν τις αντιρρήσεις 
τους για όσα συνέβαιναν µε νόµιµα µέσα”, µε αποτέλεσµα να καταφεύγουν στη Φυγή ή την 
εξέγερση. Σε διαφορετική περίπτωση έπρεπε να βρουν κάποιο γαιοκτήµονα, που θα τους 
παρείχε «προστασία» µε αντάλλαγμα την ελευθερία τους. 

Στον οικονομικό τοµέα τα πράγματα είναι διαφορετικἀ. Με την ανατολή της αυτοκρατορικής 
εποχής οι ελληνικές πόλεις ανακάµπτουν σταδιακά απὀ την παρακμή. Η επιβεβλημένη Ραχ 
ΒοπΊαπα εξομαλύνει την οικονοµία, η οποία φθάνει στο απὀγειό της κατά τον 29ο αιώνα. Κάτι 

τέτοιο φαίνεται απὀ την οικοδομική δραστηριότητα, την αύξηση των επιγραφικών κειμένων και 
την εκ νέου κοπή νομισμάτων, η οποία είχε ανασταλεί επί μακρόν µετά τη ρωμαϊκή 
κατάκτηση». Η αναδιοργάνωση της οικονοµίας έχει άλλοτε θετικά και άλλοτε αρνητικά 
αποτελέσµατα, καθώς παλαιές πόλεις χάνουν την αυτονομία τους και συγχωνεύονται µε άλλες, 
ιδρύονται νέες πόλεις ή παρακµάζουν κέντρα που ευημερούσαν στο παρελθόν. Όμως, αυτό 
που παραμένει είναι µια διαρκής αφαίµαξη µε έμμεση ή άµεση Φορολογία προς το ρωμαϊκό 
κράτος. Ακόμη και οι αποκαλούμενες ελεύθερες πόλεις (οἰνμαίες [ἰθεγαςθ), μολονότι δεν 
εξαρτώνταν άµεσα απὀ το ρωμαίο διοικητή, δεν απαλλάσσονταν από τη Φορολογία. Οι 
υποτελείς πόλεις (εἰναίες σἱἱρεπαίαγίαθ) ὀφειλαν να καταβάλλουν φόρους που υπάγονταν 
άµεσα στη δικαιοδοσία του Έπαρχου, ο οποίος και τους επέβαλε την εφαρµογή του ρωμαϊκού 
δικαίου”. 


Συμπεράσματα 

Αναμφίβολα η πόλη δεν ήταν θεσµός αποκλειστικά ελληνικός. Πόλεις οργανωμένες υπήρξαν σε 
πολύ παλαιότερες περιόδους απὀ εκείνες που διεκδικεί η ελληνική ιστορία µε ζωντανή και 
δυναμική μυθολογία και θεωρούνταν από τους λαούς που τις κατοίκησαν κυριολεκτικά και 
μεταφορικά άξονας του κόσμου (αχίς πιιηαϊ. Η διαφορά βρίσκεται στο γεγονός ότι έστω και µε 
τα σαφή πολιτικά και κοινωνικά τους μειονεκτήματα -θεωρούμενα απὀ την οπτική γωνία του 
παρόντος χρόνου- οι ελληνικές πόλεις στις καλύτερες στιγμές τους κληροδότησαν στο 
σύγχρονο πολιτισμό ιδέες όπως η ανοχή στην ιδιαιτερότητα, το ζωντανό ενδιαφέρον για την 
πορεία της κοινότητας και το πάθος για την ανεξαρτησία. Το πόσο υιοθετήσαµε ἡ 
επεξεργαστήκαµε ως σύγχρονος πολιτισμός αυτέςτις ιδέες είναι µια διαφορετική ιστορία. 

